Public procurement notice: Contract Notice
Published: 2021-11-05
Buyer: Region Midtjylland
Country: DK
Contract type: Supplies
Procedure: Open procedure
CPV classification: 33100000 | 33141530 | 38434520
Submission deadline: 2021-12-01
Award criteria: The most economic tender

Technical requirements: Region Midtjylland ønsker at gennemføre udbud af koagulationstimere til brug på AUH på afdelingerne Hjertesygdomme (Lab 1 og 2), Operation øst 1 (hjerte-lunge-kar), Forberedelse og opvågning Øst 1, til brug ved heparinmonitorering hos patienter der undergår hjertekirugi, extracorporeal membrane oxygenation (ECMO; hjerte-lunge maskine) eller til brug ved kardiologisk intervention.
Tilbudsgiver skal fremsende en referenceliste på tilsvarende/lignende installationer. Under "modtager" bedes Tilbudsgiver i referencelisten i ESPD angive såvel referencens/kundens navn som navn på kontaktpersoner hos kunden og disse personers kontaktoplysninger samt udfylde Kontraktbilag 6 med tilsvarende oplysninger. Ordregiver forbeholder sig ret til at kontakte de anførte referencer med henblik på bekræftelse af de afgivne oplysninger.
Det er et minimumskrav, at Tilbudsgiver har relevant erfaring i form af mindst 1 sammenlignelig reference inden for de seneste 3 år udregnet fra datoen for tilbudsfristen. En reference anses for sammenlignelig, når den vedrører levering af koagulationstimere til heparinmonitorering hos patienter der undergår hjertekirugi, extracorporeal membrane oxygenation (ECMO; hjerte-lunge maskine) eller til brug ved kardiologisk intervention på et hospital i Europa. Det er herudover et minimumskrav, at der til den pågældende reference er leveret minimum 5 stk. af det pågældende produkt pr. år.
Kontrakten skal gennemføres under hensyntagen til miljø og klima, ligesom parterne under Kontrakten skal påtage sig et socialt ansvar.
Af Kontraktbilag 3 fremgår Ordregivers initialkøb af apparatur samt indkøb af forbrugsvarer og reservedele. Ordregiver forpligter sig til at aftage initialkøbet af apparatur. Derudover forpligter Ordregiver sig til – når et behov opstår – at indkøbe apparatur omfattet af dette udbud hos den vindende tilbudsgiver. For så vidt angår forbrugsvarer og reservedele forpligter Ordregiver sig til i hele et apparaturets levetid – når behovet herfor opstår – at indkøbe disse hos den vindende tilbudsgiver.
Den vindende tilbudsgiver vil evt. skulle behandle personoplysninger på Ordregivers vegne. Der skal derfor evt. underskrives en databehandleraftale i medfør af persondatalovgivningen.
Udbudsmaterialet, herunder udbudsbetingelserne, offentliggøres via det internetbaserede eSourcing-system, CTM fra EU-Supply. Således kan udbudsmaterialet, herunder evt. rettelsesblade, downloades via https://eu.eu-supply.com/ctm/supplier/publictenders?B=REGIONMIDT. Al kommunikation vedrørende dette udbud skal foregå via EU-Supply i overensstemmelse med udbudsbetingelserne - og ikke via ordregivers ovenfor oplyste e-mail.
Adgang til udbudsmaterialet og deltagelse i udbuddet kræver online registrering i EU-Supply. Det er gratis at oprette sig som bruger i systemet. Efter registreringen logger [Tilbudsgiver/Ansøger] sig ind i øverste venstre hjørne. Herefter kommer der en oversigt over alle regionens udbud, og der klikkes på det relevante udbud, hvorefter udbudsmaterialet kommer frem, herunder de bilag, som skal afleveres som en del af det samlede tilbud.
Ved tekniske spørgsmål til brugen af systemet, kontakt venligst EU-Supply's Support på telefon 70 20 80 14 eller mail til dksupport@eu-supply.com
Spørgsmål til selve udbuddet skal stilles til ordregiver via spørgsmål/svar-modulet inde i systemet. Svar på disse spørgsmål offentliggøres i anonymiseret form i systemet, hvor de er tilgængelige for alle.
Udover de obligatoriske udelukkelsesgrunde i Udbudslovens §§ 135 og 136 finder følgende af Udbudslovens frivillige udelukkelsesgrunde anvendelse i nærværende udbud (der henvises til Udbudslovens bestemmelser for den endelige og fuldstændige ordlyd af de nævnte bestemmelser):
•	Tilsidesættelse af forpligtelser på miljølovgivningsområdet, sociallovgivningsområdet og det arbejdsretlige område, jf. Udbudslovens § 137, stk. 1, nr. 1.
•	Konkurs, insolvens, tvangsakkord uden for konkurs, en situation, der svarer til konkurs i henhold til national ret, aktiver administreres af en kurator, eller erhvervsvirksomheden er indstillet, jf. Udbudslovens § 137, stk. 1,nr. 2.
•	Skyldig i alvorlige forsømmelser i forbindelse med udøvelsen af erhvervet, jf. Udbudslovens § 137, stk. 1, nr.3.